ಸೂಕ್ತ ಸುರಕ್ಷತಾ ಕ್ರಮದಿಂದ ಕೊರೋನಾ ಸೋಂಕಿನ ಪ್ರಮಾಣ ಫೆಬ್ರವರಿ ವೇಳೆ 40 ಸಾವಿರಕ್ಕಿಂತ ಕಡಿಮೆ ನವದೆಹಲಿ: ಈಗಲೇ ಸೂಕ್ತ ರೀತಿಯಲ್ಲಿ ಸುರಕ್ಷತಾ ಕ್ರಮಗಳನ್ನು ಮುಂದುವರೆಸಿದರೆ ಮುಂದಿನ ವರ್ಷದ ಫೆಬ್ರವರಿಯೊಳಗೆ ಸಕ್ರಿಯ ಪ್ರಕರಣಗಳು 40 ಸಾವಿರಕ್ಕಿಂತ ಕಡಿಮೆಯಾಗಲಿವೆ ಎಂದು ಕೇಂದ್ರ ಸರ್ಕಾರ ರಚಿಸಿರುವ ತಜ್ಞರ ಸಮಿತಿ ಹೇಳಿದೆ. ಪ್ರೊಫೆಸರ್ ಎಂ. ವಿದ್ಯಾಸಾಗರ್, ಎಫ್ ಆರ್ ಎಸ್ ಐಐಟಿ ಹೈದ್ರಾಬಾದ್ ಮುಖ್ಯಸ್ಥ ಪ್ರೊಫೆಸರ್ ಎಂ ಅಗರ್ ವಾಲ್ ಐಐಟಿ ಕಾನ್ಫುರ ಮುಖ್ಯಸ್ಥ ಪ್ರೊಫೆಸರ್ ಬಿ ಬಾಗ್ಚಿ ಐಐಎಸ್ ಸಿ ಬೆಂಗಳೂರು ಪ್ರೊಫೆಸರ್ ಎ ಬೊಸ್ ಎಸ್ ಐಸ್ ಐ ಕೊಲ್ಕತ್ತಾ ಡಾ. ಜಿ. ಕಂಗ್ , ಎಫ್ ಆರ್ ಎಸ್ ಸಿಎಂಸಿ ವೆಲ್ಲರೂ ಲೆಫ್ಟಿನೆಂಟ್ ಜನರಲ್ ಎಂ ಕಾನಿಟ್ಕರ್ ಮತ್ತು ಪ್ರೊಫೆಸರ್ ಎಸ್ ಕೆ ಪಾಲ್ ಐಎಸ್ ಐ ಕೊಲ್ಕತ್ತಾ ಅವರು ಈ ಸಮಿತಿಯ ಸದಸ್ಯರಾಗಿದ್ದಾರೆ. ಮುಂಬರುವ ಹಬ್ಬದ ಸಂದರ್ಭದಲ್ಲಿ ಸೋಂಕಿನ ಪ್ರಮಾಣ ಹೆಚ್ಚಾಗಬಹುದು ಮತ್ತು ಮುನ್ನೆಚ್ಚರಿಕಾ ಕ್ರಮ ತೆಗೆದುಕೊಳ್ಳದೆ ಇದ್ದರೇ ಇನ್ನೊಂದು ತಿಂಗಳಲ್ಲಿ ಸೋಂಕಿತರ ಸಂಖ್ಯೆ 26 ಲಕ್ಷ ಕ್ಕೆ ಏರಿಕೆಯಾಗಬಹದೂ. ಸರಿಯಾದ ಕ್ರಮ ಕೈಗೊಂಡರೆ ಸೋಂಕಿತರ ಸಂಖ್ಯೆ ಫೆಬ್ರವರಿ ವೇಳೆಗೆ ೪೦ ಸಾವಿರಕ್ಕಿಂತ ಕಡಿಮೆ ಇರಲಿದೆ ಎಂದು ಅವರು ಹೇಳಿದರು.